
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1378 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση ασυμφωνίας σχεδίου πόλεως Γαστούνης στην οδό Σκορ- 
δάκη (και μεταξύ των οδών Φιλιακού και Διάκου) στο Ν. 

Ηλείας. 1 

Καθορισμός ορίων, όρων και περιορισμών δόμησης των οικισμών: 
α) Μεσσαριάς Κοινότητας Μεσσαριάς Άνδρου, β) Μενήτων 
Κοινότητας Μεσσαριάς Άνδρου, γ) Αλαδινού Κοινότητας Μεσ- 
σαριάς Άνδρου και κατηγορία αυτών σε αντικατάσταση της με 
αριθ. 6788 της 24.10.86 απόφασης Νομάρχη όσον αφορά την 

υπογραφή Νομάρχη. 2 

Καθορισμός ορίων, όρων και περιορισμών δόμησης και κατηγορία 
των οικισμών: α) Γαλήνη Κοινότητας Γαλήνης Νάξου, β) Φι- 
λότι Κοινότητας Φιλοτίου Νάξου. Σε αντικατάσταση της με 
αριθ. πρωτ. Τ.Π. 4134/9.7.86 απόφασης Νομάρχη, όσον 


αφορά την υπογραφή Νομάρχη... 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4861 (1) 


Διόρθωση ασυμφωνίας σχεδίου πόλεως Γαστούνης στην οδό Σκορ- 
δάκη (και μεταξύ των οδών Φιλιακού και Διάκου) στο Ν. Ηλείας. 

Η ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις: α. Του άρθρου 20 του από 17.7.1923 Ν. Δ/τος 
«περί σχεδίων πόλεων, κωμών και συνοικισμών του Κράτους και ανε- 
γέρσεως αυτών» όπως τροποποιήθηκε και συμπληρώθηκε μεταγενέ¬ 
στερα. β) Του Ν. 3200/55 «περί διοικητικής αποκεντρώσεως όπως 
έχει συμπληρωθεί μεταγενέστερα, γ) Του 712/70 Β.Δ. «περί καθορι¬ 
σμού των διατηρουμένων υπέρ του Υπουργού Δημοσίων Έργων αρ¬ 
μοδιοτήτων που εκδόθηκε σ’ εκτέλεση του 532/70 Ν.Δ. όπως μετά 


τροποποιήθηκαν και συμπληρώθηκαν με τα 677/71 και 198/72 Β. 
Δ/τα, δ) Του Ν. 1032/80 «περί συστάσεως (ΧΟΠ). ε) Του Ν. 
1337/83 «περί επεκτάσεως πολεοδομικών σχεδίων, ζ) Του Ν. 
1577/83 (ΦΕΚ 210Α 18/12/83) «περί ΓΟΚ». η) Του Ν. 
1558/85 137/Α/26.7.85 «Κυβέρνηση και Κυβερνητικά όργανα», 
θ) Του Π. Δ/τος 183/86 ΦΕΚ 70Α/5.6.86 «περί εγκρίσεως τροπο¬ 
ποιήσεων και καθορισμού όρων και περιορισμών δόμησης από τους 
Νομάρχες». 

ι) Τις εγκυκλίους 117/20.6.86 και 119/1.7.86 του ΐπ. ΠΕ- 
ΧΩΔΕ σχετικά με έγκριση τροποποιήσεων και καθορισμού όρων δό¬ 
μησης από τους Νομάρχες. 

2. Την αρ. 71/85 απόφαση Δημοτικού Συμβουλίου Γαστούνης με 
την οποία προτείνει την παραπάνω ασυμφωνία, με τα αποδεικτικά 
επιδόσεώς της. 

3. Την αριθ. 3/86 απόφαση του Δημοτικού Συμβουλίου η οποία 
αναφέρει ότι καμία ένσταση δεν υπεβλήθη κατά της παραπάνω από¬ 
φασης. 

4. Το τοπογραφικό διάγραμμα που υπογράφει ο πολιτικός Μηχανι¬ 
κός Μιχάλης Γεωργιάδης στο οποίο φαίνεται η προτεινόμενη διόρ¬ 
θωση της ασυμφωνίας στην οδό Σκορδάκη και μεταξύ των οδών 
Φιλιακού και Λιάκου μέσα στο σχέδιο πόλης Γαστούνης. 

5. Τη σύμφωνη γνώμη του Συμβουλίου ΧΟΠ που διατυπώθηκε 
στο αριθ. 7/86 πρακτικό αυτού (θέμα 10), αποφασίζουμε: 

Εγκρίνουμε τη διόρθωση της ασυμφωνίας του σχεδίου πόλεως Γα¬ 
στούνης στην οδό Σκορδάκη και μεταξύ των οδών Φιλιακού και Λιά¬ 
κου όπως σημειώνουμε με κόκκινη γραμμή στο συνημμένο στην από¬ 
φασή μας τοπογραφικό διάγραμμα και τον προσδιορισμό της οικοδο¬ 
μικής γραμμής όπως αναγράφεται επί του παραπάνω τοπ/κού. 

Η απόφασή μας αυτή, που ισχύει από της κοινοποιήσεως της δημο- 
σιεύσεως, να δημοσιευθεί στην Εφημερίδα της Κυβερνήσεως. 

Πύργος, 10 Δεκεμβρίου 1986 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. οικ. 8580 (2) 

Καθορισμός ορίων, όρων και περιορισμών δόμησης των οικισμών: α) 
Μεσσαριάς Κοινότητας Μεσσαριάς Άνδρου, β) Μενήτων Κοινότη¬ 
τας Μεσσαριάς Άνδρου, γ) Αλαδινού Κοινότητας Μεσσαριάς Άν¬ 
δρου και κατηγορία αυτών σε αντικατάσταση της με αριθ. 6788 
της 24.10.86 απόφασης Νομάρχη όσον αφορά την υπογραφή Νο- 
μάρχη. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μηχανικών, στους οποίους ανατέ¬ 
θηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων των υπόψη οικι¬ 
σμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Τις υπ’ αριθ. 33/86, 39/86 γνωμοδοτήσεις του Συμβουλίου 
ΧΟΠ του Νομού. 

6. Την υπ’ αριθ. 21/86 απόφαση του Κοινοτικού Συμβουλίου. 

7. Τη με αριθ. 428/1956 Απόφαση του Συμβουλίου Επικρά¬ 
τειας. 

8. Τις ενστάσεις των ενδιαφερομένων, αποφασίζουμε: 

1. Κατατάσσουμε τους οικισμούς στην κατηγορία: 

α) Οικισμός Μεσσαριάς: περιαστικός, δυναμικός, συνεκτικός, ενδια¬ 
φέρων, μεσαίος. 

β) Οικισμός Μένητες: τουριστικός, ενδιαφέρων, στάσιμος, διάσπαρ¬ 
τος, μικρός. 

γ) Οικισμός Αχλαδινό: ενδιαφέρων, στάσιμος, συνεκτικός, μικρός. 

2. Καθορίζουμε τα όρια τιον οικισμών: 

Α) Μεσσαριάς. 

Β) Μενήτων. 

Γ) Αχλαδινού, όπως αυτά φαίνονται στη συνοδευτική αεροφωτο¬ 
γραφία της παρούσας απόφασης με κλίμακα 1:5.000 περίπου για τον 
οικ. Μενήτων και 1:2.000 για τους οικισμούς Μεσσαριάς και Αχλαδι- 
νού που αποτελούν αναπόσπαστο μέρος της απόφασης αυτής και συ- 
ντάχθηκε βάσει στοιχείων μελετών και επιτόπου ελέγξου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης: 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181Δ/3.5.1985) 
και για τους οικισμούς αρτιότητα γηπέδου 1.000 Τ.Μ. (χίλια τετρ. 
μέτρα). 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
Δημοσίευσης του από 24.4.1985 Π. Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 
Β1 ΕΠΙΚΑΛΥΨΗ 

Τρόπος: Δώμα ή σκεπή 

Υλικό: Μπετόν ή παραδοσιακοί τρόποι (τράβες, πέτσωμα), κεραμύ- 
δια. 

Χρώμα: Λευκό ή γκρι- κόκκινο για τα κεραμύδια, 

Β2 ΟΨΕΙΣ- Κύρια και λοιπές όψεις 

Εμφανή υλικά: σοβάς ή Πέτρα (χωρίς οδηγούς). 

Χρώμα: λευκά υδροχρώματα ή άλλο χρώμα κατά την κρίση της 
ΕΠΑΕ. 

Β3 ΕΞΩΣΤΕΣ : ΑΝΟΙΧΤΟΙ - Θέση: όροφος. 

Πλάτος: 1,00 μ. μέγιστο (όχι συνεχείς για τους προβόλους) 
Μήκος: όχι μεγαλύτερο από το 1/3 του μήκους της όψης και δεν 
μπορεί να υπερβαίνει τα 2,00 μ. 

- Αποκλείονται οι γωνιακοί εξώστες σε πρόβολο. 

- Αποκλείονται τα προστεγάσματα (μαρκίζες). 

- Επιτρέπεται το στεγάδι. 


Β4 ΣΤΗΘΑΙΑ- ΚΙΓΚΛΙΔΩΜΑΤΑ. 

α) ΔΩΜΑΤΟΣ: Στηθαίο χτισμένο. Το ύψος του δεν πρέπει να ξε¬ 
περνά τους 30 πόντους. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμία 
περίπτωση δεν θα ξεπερνά τους 70 πόντους.- Χρώμα λευκό. 

β) ΕΞΩΣΤΗ: βΐ- βεράντα: χτισμένο ή ξύλινο κιγκλίδωμα. 

β2 - πρόβολοι: ξύλινο κιγκλίδωμα: ή μεταλλική σιδεριά. 

γ) ΣΚΑΛΑ: Χτισμέο ή ξύλινο. Σε περίπτωση κατασκευής ανοιχτής 
σκάλας το τμήμα που μεσολαβεί μεταξύ της ράμπας της σκάλας και 
του εδάφους θα χτίζεται υποχρεωτικά. 

Β5 ΑΝΟΙΓΜΑΤΑ (ΕΞΩΤΕΡΙΚΑ) 

- Αναλογία στο σύνολο των όψεων: 15% 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους πλάτος 1,5/1 ή 2/1 τα παράθυρα και 2,5/1 οι πόρ¬ 
τες. 

- Τα παραπάνω ποσοστά μετατρέπονται (με έγκριση ΕΠΑΕ) όταν 
προτείνονται βιοκλιματικές λύσεις. 

- Το ελάχιστο πλάτος (φέροντα στοιχεία) των τοξωτών κατασκευών 
(βόλτα ή καμάρες) ορίζονται σε 0,50 μ. 

- Τα ανοίγματα των καταστημάτων θα πρέπει να είναι περιορισμέ¬ 
νων διαστάσεων. 

- Επιτρέπεται το οριζόντιο ή τοξωτό πρέκι. 

Β6 ΚΟΥΦΩΜΑΤΑ (ΕΞΩΤΕΡΙΚΑ) 

- Υλικό: Ξύλο 

- Τύπος: Ταμπλαδωτά ή καρφωτά (σανιδωτά), περσιδωτά 

- Χρώμα: μπλέ - καφεκόκκινο — γκρίζο- πράσινο, καφέ 

- Επιτρέπεται ο φεγγίτης 

- Αποκλείονται τα συρόμενα εξωτερικά παραθυρόφυλλα 

- Τα τζαμιλίκια των παραθύρων θα υποδιαιρούνται με 2 τουλάχι¬ 
στον καΐτια κατά την έννοια του ύψους. 

Β7 ΠΕΡΙΦΡΑΞΗ 

Τύπος: Χαμηλός μανδρότοιχος 

Υλικό: Λιθοδομή που μπορεί να μείνει ανεπίχριστη όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 
μ. και να καλύπτεται με επίχρισμα. 

Χρώμα: Λευκό (σοβάς). 

Β8 Σε περίπτωση κατασκευής Καμάρας (βόλτου) σε στεγασμένες 
βεράντες το πάχος της καμάρας θα είναι το ελάχιστο πενήντα (50) 
εκατοστά. 

Β9 ΓΕΝΙΚΑ 

- Επιτρέπεται η τοποθέτηση απλών έγχρωμων επιγραφών (Κατα¬ 
στήματα- Επιχειρήσεις) μέγιστου μήκους όχι μεγαλύτερου από το 
πλάτες του ανοίγματος που αντιστοιχούν. 

Ο φωτισμός γίνεται με απλά διακριτικά φωτιστικά στοιχεία 
(5ΡΟΚΤ5).. 

Αποκλείονται οι φωτισμοί τύπου νέον. 

- Αποκλείεται η τοποθέτηση τεντών σε οιουσδήποτε χώρους πλην 
των ισόγειων χώρων, κέντρων αναψυχής. Εστιατορίων κατά την 
κρίση της ΕΠΑΕ, από άποψη χρώματος, μορφής και υλικού. 

Γ) α)Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
από 24.4.85 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.85). 

Η απόφασή μας αυτή εκδίδεται σε αντικατάσταση της 6788/24. 
10.86 όμοιας απόφασής μας και ισχύει από την έκδοσή της σύμφωνα 
με τις διατάξεις της παρ. 1 του άρθρου 9 του από 24.4.85 Π. Δ/τος 
ΦΕΚ 181 Δ/3.5.85). 

Η παρούσα απόφαση με το σχεδιάγραμμα οριοθέτησης του οικι¬ 
σμού που την συνοδεύει να δημοσιευθεί στην Εφημερίδα της Κυβερνή- 
σεως. 

Ερμούπολη, 18 Δεκεμβρίου 1986 
Η Νομαρχούσα Δ/τής 
ΕΥΑΓΓΕΛΙΑ ΡΗΓΟΥ 




ΕΦΗΜΕΡΙΙ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. οικ. 8596 (3) 

Καθορισμός ορίων, όρων και περιορισμών δόμησης και κατηγορία 
των οικισμών: α) Γαλήνη Κοινότητας Γαλήνης Νάξου, β) Φιλότι 
Κοινότητας Φιλοτίου Νάξου σε αντικατάσταση της με αριθ. πρωτ. 
Τ.Π. 4134/9.7.86 απόφασης Νομάρχη, όσον αφορά την υπο¬ 
γραφή Νομάρχη. 

Η ΝΟΜΑΡΧΗΣ ΚΥΚΛΑΔΩΝ 
’ Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μηχανικών, στους οποίους ανατέ¬ 
θηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων των υπόψη οικι¬ 
σμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις τιον σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την απόφαση της Κοιν. Φιλοτίου αρ. 27/85 και τη γνωμοδό¬ 
τηση του Συμβουλίου ΧΟΠ αρ. 123/85. 

6. Την απόφαση της Κοιν. Γαλήνης αρ. 4/86 και τη γνωμοδότηση 
του ΣΧΟΠ αρ. 27/86. 

7. Την 428/56 Απόφαση του Συμβουλίου Επικράτειας, αποφασί¬ 
ζουμε: 

1. Κατατάσσουμε τους παρακάτω οικισμούς στις κατηγορίες: 

α) Οικισμός Γαλήνης: Ενδιαφέρων- στάσιμος- συνεκτικός- μικρός, 
β) Οικισμός Φιλοτίου: ενδιαφέρων- στάσιμος- συνεκτικός- μεγάλος. 

2. Καθορίζουμε τα όρια των οικισμών: 
α) Γαλήνης Κοινότητας Γαλήνης 

β) Φιλοτίου Κοινότητας Φιλοτίου, όπως αυτά φαίνονται στις συνο¬ 
δευτικές αεροφωτογραφίες με κλίμακα 
α) Γαλήνης/κλίμακα: 2.000 περίπου 

β) Φιλοτίου/ κλίμακα: 2.000 περίπου που αποτελούν αναπόσπαστο 
μέρος της απόφασης αυτής και συντάχθηκε βάσει στοιχείων μελετών 
και επιτόπου έλεγχο. 

3) Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α) Γενικοί όροι δόμησης 

Α1) Εντός των ορίων των οικισμών ισχύουν οι γενικοί όροι δόμη¬ 
σης που προβλέπονται από το Π.Δ. ΦΕΚ 181Δ/3.5.85 και για τους 
οικισμούς 

Γαλήνη-Φιλότι 

α) αρτιότητα γηπέδου 1.000 τ.μ. για τη Γαλήνη 
β) αρτιότητα γηπέδου 500 τ.μ. για το Φιλώτι 
Α2) Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσης του από 24.4.85 Π.Δ. 

Β. Ειδικοί όροι δόμησης 

Επικρατούν δύο κυρίαρχοι Αρχιτεκτονικοί τύποι: 
α) Αιγαιοπελαγίτικος τύπος (ΤΙ), β) Νεοκλασικίζων τύπος (Τ2) 
Γαλήνη (ΤΙ), Φιλότι ΤΙ και Τ2 

Β1) ΕΠΙΚΑΛΥΨΗ (τρόπος): Δώμα (ΤΙ) ή στέγη 2ριχτη ή 4ριχτη 
(Τ2) 

υλικό: μπετόν (ΤΙ) - Κεραμίδι (Τ2) 
χρώμα: γκρίζο (ΤΙ) ή κόκκινο (Τ2). 

Β2 ΟΨΕΙΣ- κύρια και λοιπές όψεις 
εμφανή υλικά: πέτρα ή σοβάς (χωρίς οδηγούς) 

Χρωματισμός: Λευκό. 

Β3) ΕΞΩΣΤΕΣ - ΠΡΟΒΟΛΟΙ- ΒΕΡΑΝΤΕΣ- ΣΤΕΓΑΔΙ 
Θέση: όροφος (πρόβολος - βεράντα), ισόγειο (οτεγάδι) 
πλάτος: 1,00 μ. ΜΑΧ για τους προβόλους ν · αι όχι συνεχείς) 
2,00 μ. ΜΑΧ για τις βεράντες 
μήκος: 2,00 μ. (ΤΙ), 3,00 α. (Τ2) 

Β4 ΣΤΗΘΑΙΑ 'Η ΚΙΓΚΛΙΔΩΜΑΤΑ 

(ΤΙ) 

α) δώματος: χτισμένο 


β) εξώστη ή στεγαδιού χτισμένο (σοβάς) ή ξύλινο ή συνύπαρξη των 
δύο 

γ) σκάλ.α: χτισμένο (σοβάς) ή ξύλινο κιγκλίδωμα 

(Τ2) 

α) δώματος: χτισμένο 

β) εξώστη: χτισμένο (σοβάς) ή ξύλινα κιγκλιδώματα ή μεταλλικά 
σε παραδοσιακά πρότυπα. 

- Απαγορεύεται η κατασκευή προστεγασμάτων (μαρκιζών) 

- Το ελάχιστο πάχος των τοξωτών κατασκευών (βόλτα ή καμάρες) 
σε πενήντα εκατοστά του μέτρου. 

Β5 ΑΝΟΙΓΜΑΤΑ (εξωτερικά) 

- αναλογία στο σύνολο όψεων: 15% για (ΤΙ), 20% για (Τ2) 

- όταν προτείνονται βιοκλιματικές λύσεις το ποσοστό εγκρίνεται από 
την ΕΠΑΕ. 

- Επιτρέπεται η διαμόρφωση οριζόντιου ή τοξωτού πρεκιού (ΤΙ) 
και μόνο οριζόντιου (Τ2) 

Β6) ΚΟΥΦΩΜΑΤΑ (εξωτερικά) 

υλικό; ξύλο 

τύπος: (ΤΙ) ταμπλαδωτά- περσιδωτά - καρφωτά 

(Τ2) περσιδωτά- γαλλικά- γερμανικά 

- επιτρέεπεται ο φεγγίτης 

- επιτρέπεται η τοποθέτηση των τζαμιλικιών στο εσωτερικό 

- τα εσωτερικά κουφώματα θα υποδιαιρούνται και στις δύο διαστά¬ 
σεις με καΐτια 

- αποκλείονται τα εξωτερικά συρόμενα παραθυρόφυλλα 

- χρώμα καφέ- καφεκόκκινο — μπλέ- γκρι- πράσινο 

Β7) ΠΕΡΙΦΡΑΞΗ 

τύπος: (ΤΙ) χαμηλός μαντρότοιχος με 1,50 μ. ΜΑΧ ύψος 

(Τ2) μαντρότοιχος με 2,00 μ. ΜΑΧ ύψος ή με 1,50 ΜΑΧ το 
κτισμένο τμήμα και με σιδερένια κιγκλιδώματα σε νεοκλασικά μοτίβα 
για το υπόλοιπο τμήμα. 

- οι περιφράξεις οικοπέδων που κατασκευάζονται από τοιχοποΐα σε 
περίπτωση λιθοδομής μπορεί να παραμένει ανεπίχριστη ενώ σε περι¬ 
πτώσεις χρήσης άλλου υλικού οπτολίνθων, τσιμεντόλιθων επιχρίζεται 
υποχρεωτικά. Οι αυλόθυρες των περιφράξεων αυτών κατασκευάζονται 
από υλικά, μορφή και ύψος σύμφωνα με τα παραδοσιακά πρότυπα. 

Β8) Απαγορεύεται η τοποθέτηση πετασμάτων (τεντών) σε οιουσδή- 
ποτε χώρους, πλην των ισογείων χώρων παραμονής ατόμων των 
κέντρων αναψυχής, εστιατορίων κ.λπ. κατά την κρίση της Επιτροπής 
ΓΙολεοδομικού και Αρχιτεκτονικού Ελέγχου από άποψη μορφής, χρώ¬ 
ματος, υλικού κ.λ.π. 

Επιτρέπονται μόνο επιγραφές περιορισμένων διαστάσεων που πλη¬ 
ροφορούν για την χρήση των χώρων του κτιρίου και που τοποθετού¬ 
νται σε θέση που δεν καλύπτουν ή αλλοιώνουν τη μορφή του κτιρίου, 
κατά την κρίση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

Γ) α)Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Π. 
Δ/τος. 

β) Να εξασφαλίζεται οπωσδήποτε η συνέχεια των υφισταμένων 
εγκεκριμένων δρόμων των οικισμών. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.85). 

Η απόφαση αυτή εκδίδεται σε αντικατάσταση της με αριθ. πρωτ. 
Τ.Π. 4534/9.7.86 ομοίας μας και ισχύει από την έκδοσή της σύμ¬ 
φωνα με τις διατάξεις της παρ. 1 του άρθρου 9 του από 24.4.85 Π. 
Δ/τος (ΦΕΚ 181 Δ/3.5.85). 

Η απόφαση αυτή, με τα σχεδιαγράμματα οριοθέτησης των οικι¬ 
σμών που τη συνοδεύουν, να δημοσιευθεί στην Εφημερίδα της Κυβερ- 
νήσεως. 

Ερμοϋπολη, 18 Δεκεμβρίου 1986 
Η Νομαρχούσα Δ/τής 
ΕΥΑΓΓΕΛΙΑ ΡΙΓ ΟΥ 

